ଭୁବନେଶ୍ୱର ୩/୧୦ : ଛାତ୍ର ସଂସଦ ନିର୍ବାଚନ ପାଇଁ ଶେଷ ହୋଇଛି ନାମାଙ୍କନ ଦାଖଲ । ବାଜା, ବାଣ, ବାଇକ୍ ରାଲିରେ ସମର୍ଥକଙ୍କ ସହ ଯାଇ ନାମାଙ୍କନ ଦାଖଲ କରିଛନ୍ତି ଆଶାୟୀ । ଏଥିପାଇଁ ସକାଳୁ ମଧ୍ୟହ୍ନ ପର୍ଯ୍ୟନ୍ତ କମ୍ପିଥିଲା କ୍ୟାମ୍ପସ୍ । ଆସନ୍ତାକାଲି ପ୍ରତ୍ୟାହାର ପରେ ଅପରାହ୍ନ ୫ ଟାରେ ପ୍ରକାଶ ପାଇବ ଚୂଡ଼ାନ୍ତ ପ୍ରାର୍ଥୀ ତାଲିକା । ୧୧ ରେ ଛାତ୍ର ସଂସଦ ନିର୍ବାଚନ । କିଛି କଲେଜରେ ଉତ୍ତେଜନା ଓ ହିଂସା ପାଇଁ ନିର୍ବାଚନ ବାତିଲ୍ କରାଯାଇଛି । ଯାଜପୁରର ନରସିଂହ ଚୌଧୁରୀ ମହାବିଦ୍ୟାଳକୁ କ୍ଲୋଜଡ୍ ସାଇନ୍ -ଏ- ଡାଏ ଘୋଷଣା କରାଯାଇଛି । ସେହିଭଳି ସମ୍ବଲପୁର ବିଶ୍ବବିଦ୍ୟାଳୟରେ ମଧ୍ୟ କ୍ଲୋଜଡ୍ ସାଇନ୍-ଏ-ଡାଏ ଘୋଷଣା କରାଯାଇଥିବା ବେଳେ, ଆସନ୍ତାକାଲି ସକାଳ ୮ଟା ସୁଦ୍ଧା ହଷ୍ଟେଲ୍ ଖାଲି କରିବାକୁ ଛାତ୍ରଛାତ୍ରୀଙ୍କୁ ନିର୍ଦ୍ଦେଶ ଦିଆଯାଇଛି ।
ବିଧବା ମହିଳାଙ୍କ ସିନ୍ଥିରେ ସିନ୍ଦୁର ଦେଲେ ବିବାହିତ ଯୁବକ, ଅନୈତିକ ସଂପର୍କ ଧରା ପଡିବାରୁ ଗାଁ ଲୋକେ କଲେ ଫଇସଲା, ଏବେ ହେବ କ'ଣ ?
